گوادر: محکمہ فشریز نا پیڑولنگ ٹیم تدوک آ دے بلوچستان نا علاقہ اورماڑہ ٹی جوان وڑاٹ کارروائی کرسا اسہ ٹرالر اسے عملہ تون اوار ہلسا مقدمہ درج کننگ آن پد مچھی تے ضبط کرینو۔ یات سلے کہ فشریز ٹیم نا پگہ آن ارٹمیکو کاروائی ءِ۔ دا ہیت ءِ تدوک آ دے ڈائریکٹرجنرل فشریز میر سیف اللہ کھیتران جوان وڑاٹ کاروائی اٹ محکمہ فشریز نا بشخ ہلنگ پیڑولنگ ٹیم ءِ شاباش ترسا پارینے۔ ڈائریکٹرجنرل فشریز میر سیف اللہ کھیتران پارینے کہ وزیراعلیٰ بلوچستان میر عبدالقدوس بزنجو و سیکریڑی فشریز کاظم جتوئی نا خاص ءُ پارت اسے آ دے و نن اسٹ کرسا محکمہ فشریز نا پیڑولنگ ٹیمک کارروائی کننگ اٹی ءِ۔ و ہر وخت آ تیار ءِ، نن ہچ ءُ حالیت اسے ٹی غیر کانودی ٹرالر آتے ہلیپنہ۔ اونا برخلاف جوان وڑاٹ آپریشن برجا سلک۔
(خ ن)
